סיטיזנס בנק פארק

סיטיזנס בנק פארק (Citizens Bank Park) הוא אצטדיון בייסבול הממוקם בפילדלפיה, פנסילבניה, במתחם הספורט של דרום פילדלפיה. זהו המגרש של פילדלפיה פיליז של ליגת ה-MLB. האצטדיון נפתח ב-3 באפריל 2004, ואירח את משחק הבייסבול הסדיר הראשון שלו ב-12 באפריל באותה שנה, כשהפיליס הפסידו לסינסינטי רדס, 4-1. הוא קרוי על שם החברה הפיננסית Citizens Financial Group.

האצטדיון נבנה כדי להחליף את אצטדיון וטרנס (Veterans Stadium) בן ה-33, מתקן פוטבל ובייסבול רב תכליתי שנהרס במכוון ב-2004. סיטיזנס בנק פארק כולל מגרש בייסבול מדשא ועפר טבעיים. האצטדיון שוכן בפינה הצפון מזרחית של מתחם הספורט, הכולל את לינקולן פיננשיאל פילד (מגרשה הביתי של פילדלפיה איגלס), ולס פארגו סנטר (מגרשה הביתי של פילדלפיה 76', פילדלפיה פליירס וקבוצות נוספות) ו-Xfinity Live!. האצטדיון מכיל 42,901 מושבים.

 אירועים משמעותיים 
 12 באפריל 2004, 13:32: רנדי וולף מהפיליז הגיש את ההגשה הראשונה אי פעם בסיטיזנס בנק פארק בעונה סדירה לד'אנג'לו חימנס מסינסינטי רדס, שחבטה את החבטה המוצלחת הראשונה באצטדיון.
 14 ביוני 2004: שחקן הבסיס הראשון של הפיליז, ג'ים ת'ום, חבט את ההום ראן ה-400 בקריירה שלו אל תוך מושבי השדה השמאלי-מרכזי בפארק סיטיזנס בנק.
 15 ביולי 2007: הפיליז הפסידו את המשחק ה-10,000 בעונה הסדירה בתולדותיהם  לסנט לואיס קרדינלס, 10-2,  מה שסימן את הפעם הראשונה שקבוצת ספורט אמריקאית מקצועית מגיעה לכמות ההפסדים הזו. 
 25 באוקטובר 2008 : הפארק אירח את המשחק הראשון שלו ב-World Series, שבה ניצחו הפיליז את טמפה ביי רייס, 5-4 במשחק השלישי בסדרה. ארבעה ימים לאחר מכן, הפיליז השלימו את סוף המשחק החמישי שהושעה בגלל מזג אוויר גשום, כשהם מנצחים את הרייס 3–4, ובכך הם ניצחו את הוורלד סיריס של 2008 והוכתרו בפעם השנייה בתולדות הקבוצה כאלופי העולם, מול קהל שיא בפארק של 45,940. 
 6 באוקטובר 2010 : המשחק ללא חבטות הראשון בסיטיזנס בנק פארק נזרק על ידי רוי האלדיי נגד הסינסינטי רדס במשחק הראשון של סדרת ה-NLDS של 2010.
 25 במאי 2014 : המגיש של לוס אנג'לס דודג'רס, ג'וש בקט, הגיש את המשחק ללא חבטות הראשון בעונה הסדירה בתולדות האצטדיון. הוא גם היה המגיש האורח הראשון שזרק שם משחק ללא חבטה.
 16 באפריל 2019 : ה-MLB הודיע כי סיטיזנס בנק פארק יארח את משחק האולסטאר של ה-MLB ב-2026 לציון יום השנה ה-250 לחתימה על הכרזת העצמאות. 

 פסלים 
ממוזער|פסל של מייק שמידט מאת הפסל זנוס פרודקיס
באצטדיון מספר פסלי ברונזה של דמויות הקשורות לקבוצה. פסלים בגובה שלושה מטרים של ריצ'י אשבורן, רובין רוברטס, מייק שמידט וסטיב קרלטון מפוזרים ברחבי האצטדיון. הפסלים נוצרו על ידי הפסל המקומי זנוס פרודקיס.

בנוסף, ב-2011 הוענק לקבוצה במתנה פסל ברונזה בגובה 2.3 מטר של השדרן האגדי הארי קאלאס, תוצרת הפסל המקומי לאורנס נאולן.

 אירועים שאינם בייסבול 
 הוקי קרח 
ממוזער|קלאסיקת החורף של ה-NHL בסיטיזנס בנק פארק, 2012
ב-2 בינואר 2012, הסיטיזנס בנק פארק אירח את קלסיקת החורף של ה-NHL השנתי החמישי בין היריבות הוותיקות ניו יורק ריינג'רס ופילדלפיה פליירס מול קהל של 46,967. במשחק, ששודר בטלוויזיה ברחבי ארצות הברית וקנדה על ידי ה-NBC ו־CBC בהתאמה, ניצחו הריינג'רס, 3-2.  

 הופעות 
ההופעה הראשונה בפארק היה של להקת Jimmy Buffett & The Coral Reefer Band ב-25 באוגוסט 2005; הם חזרו ב-14 ביוני 2008.

בהמשך הופיעו באצטדיון גם בון ג'ובי, בילי ג'ואל, אלטון ג'ון, רוג'ר ווטרס, ברוס ספרינגסטין, פול מקארטני, ביונסה, ג'יי זי ועוד.

קישורים חיצוניים

 הערות שוליים 

קטגוריה:פילדלפיה: מבנים
קטגוריה:פילדלפיה: ספורט
קטגוריה:אצטדיוני בייסבול בארצות הברית